Luko apskritis
Apie buvusią apskritį Rytprūsiuose žr. Luko apskritis (Prūsija). Luko apskritis (lenk. powiat ełcki) – vietinės savivaldos administracinis-teritorinis vienetas Varmijos Mozūrų vaivadijoje, šiaurinėje Lenkijoje. Įkurta 1999 m. sausio 1 d., po 1998 m. vykdytų Lenkijos vietos savivaldos reformų. Administracnis centras – Lukas, kuris yra 123 km į rytus nuo vaivadijos sostinės Olštyno. Apskrities plotas – 1111,87 km². 23,79% teritorijos užima miškai (iš viso – 26 482 ha).. 2006 m. gyventojų skaičius buvo 84 760, iš jų 56 156 – Luke. Luko apskritis ribojasi su Alėckos apskritimi šiaurėje, Suvalkų apskritimi šiaurės rytuose, Augustavo apskritimi rytuose, Grajevo apskritimi pietuose, Pišo ir Lėciaus apskritimi vakaruose.